Narodna skupština
20100325

Moj odgovor će biti relativno kratak. Što se tiče pitanja upućenih ministru Rasimu Ljajiću, vezanih za njegovo ministarstvo i prekršajne prijave, ja nemam tu šta da dodam. Prijave su napravljene, poslate, zna se za šta su, tako da ne znam šta bih imao tu dalje da komentarišem. Ako mislite da ću komentarisati ishode, to, naravno, neću, zato što je to stvar suda, u šta ne želim da se mešam. Drugo, kada se radi o ovim pojedincima s imenima i prezimenima, naravno, ne znam koji su to, ali preneću vaše pitanje. Želeli ste da to bude preneto Mrkonjiću, pa ću ja to i učiniti, da on bude upoznat s tim da vi želite da znate imena i prezimena tih ljudi. Hvala.